
Komersantu atlases apmācību projekta 
vērtēšanas kritēriji

 
	Nr.
	Kritēriji (jā/nē)
	Jā
	Nē

	Atbalsta saņēmēja atbilstības kritēriji

	1.
	Atbalsta saņēmējs ir Latvijas Republikas komercreģistrā reģistrēts komersants, kurā vairāk nekā 10% no komercsabiedrības parastajām akcijām vai balsstiesībām tieši kontrolē ārvalstu uzņēmums vai tam ir ekvivalenta līdzdalība komersanta pamatkapitālā. Ārvalstu uzņēmuma kopējais apgrozījums grupā pēdējā noslēgtā pārskata gadā ir pārsniedzis 5 miljonus euro.
	
	

	2.
	Atbalsta saņēmējam ar tiesas spriedumu nav pasludināts maksātnespējas process, ar tiesas spriedumu netiek īstenots tiesiskās aizsardzības process vai ar tiesas lēmumu netiek īstenots ārpustiesas tiesiskās aizsardzības process, tam nav uzsākta bankrota procedūra, piemērota sanācija vai mierizlīgums, tā saimnieciskā darbība nav izbeigta vai tas neatbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru.
	
	

	3.
	Atbalsta saņēmējs atbilst vidējo un lielo saimnieciskās darbības subjektu (komercsabiedrību) statusam saskaņā ar Komisijas 2014. gada 17. jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Regula Nr.651/2014) 1.pielikumu un 2.panta 24.punktā noteikto.
	
	

	4.
	Atbalsta saņēmējs nav grūtībās nonācis uzņēmums saskaņā ar Regulas Nr.651/2014 2.panta 18.punktā minēto definīciju.  
	
	

	5.
	Nozare, kurā darbojas atbalsta saņēmējs, nav normatīvajā aktā par pasākuma īstenošanu noteiktā neatbalstāmā nozare. 
	
	

	6.
	Atbalsta saņēmējs izstrādā produktus vai tehnoloģijas kādā no viedās specializācijas stratēģijā noteiktajām specializācijas jomām vai nozares identificētā jaunā konkurētspējas nišā.
	
	

	7.
	Atbalsta saņēmējam uz apmācību projekta iesniegšanas dienu saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro.
	
	

	8.
	Atbalsta saņēmējs finansējuma saņēmējam nav sniedzis nepatiesu informāciju vai tīši maldinājis saistībā ar Eiropas Savienības struktūrfonda vai Kohēzijas fonda līdzfinansēto projektu īstenošanu.
	
	

	9.
	Atbalsta saņēmēja interesēs fiziska persona nav izdarījusi noziedzīgu nodarījumu, kas skāris Latvijas Republikas vai Eiropas Savienības finanšu intereses, un atbalsta saņēmējam saskaņā ar Krimināllikumu nav piemēroti piespiedu ietekmēšanas līdzekļi.
	
	

	10.
	Uz atbalsta saņēmēju nav attiecināmi Regulas Nr.651/2014 1.panta 4.punkta “a” un “b” apakšpunktā noteiktie gadījumi.
	
	

	Apmācību projekta atbilstības kritēriji

	11.
	Apmācības atbilst pasākuma mērķim un ir nepieciešamas produktu, procesu, mārketinga vai organizācijas inovāciju ieviešanai komersantā, tās ir pamatotas un ir atbalstāmas pasākuma ietvaros.
	
	

	12.
	No apmācību projekta iesniegšanas brīža līdz apmācību projekta pabeigšanai atbalsta saņēmējs radīs vismaz 15 jaunas darbavietas vai veiks ieguldījumus pamatlīdzekļos vismaz 1 miljons euro apmērā.
	
	

	13.
	Apmācību projekta ieviešanas termiņš nepārsniedz 2020.gada 30.septembri.
	
	

	14.
	Ja atbalsta saņēmējs ir lielais komersants, apmācību projekta rezultātā netiks radīts būtisks darba vietu zudums komersantu esošajā Eiropas Savienības valstī, kā arī saņemtais finansējums netiks izmantots, lai pārvietotu ražošanas vai pakalpojumu sniegšanas infrastruktūru no citas Eiropas Savienības dalībvalsts.
	
	

	15.
	Ja apmācību projekta iesniedzējs atbilst lielā komersanta statusam, pārliecinās, vai ir pamatota finansējuma stimulējošā ietekme kādā no Regulas Nr.651/2014 6.panta 3.punkta (b) apakšpunktā minētajiem veidiem.
	
	

	16.
	Atbalsta saņēmēja rīcībā nav līdzekļu vai atbalsta saņēmējs nav plānojis līdzekļus, lai īstenotu projektā paredzētās apmācības bez valsts atbalsta.
	
	

	Apmācību projekta izmaksas

	17.
	Attiecināmās izmaksas atbilst normatīvajā aktā par pasākuma īstenošanu noteiktajiem attiecināmo izmaksu veidiem.
	
	

	18.
	Pieprasītais finansējuma apmērs ir aprēķināts aritmētiski pareizi un nepārsniedz normatīvajā aktā par pasākuma īstenošanu un šajos noteikumos noteikto maksimālo finansējuma apmēru:
1) maksimāli pieļaujamā finansējuma intensitāte:
•	60% vidējiem komersantiem, izņemot ārpakalpojumu veidā iepirkto apmācību kursu izmaksām - 60% no ārpakalpojuma izmaksām bez pievienotās vērtības nodokļa, ietverot 100% no ārpakalpojuma izmaksu pievienotās vērtības nodokļa daļas, kuru maksā LIAA;
•	50% lielajiem komersantiem, izņemot ārpakalpojumu veidā iepirkto apmācību kursu izmaksām - 50% no ārpakalpojuma izmaksām bez pievienotās vērtības nodokļa, ietverot 100% no ārpakalpojuma izmaksu pievienotās vērtības nodokļa daļas, kuru maksā LIAA. 
Ja mācības tiek nodrošinātas strādājošajiem ar invaliditāti vai nelabvēlīgā situācijā esošiem darba ņēmējiem, intensitāti var palielināt par 10 procentpunktiem. 
2) uz katriem 8000 euro plānotā atbalsta apjoma tiek apmācīta vismaz viena ne-unikāla persona;
3)	maksimāli pieļaujamais publiskā finansējuma apmēru vienam atbalsta saņēmējam – 250 000 euro.
	
	

	19.
	Apmācību projekta izmaksas (kopējās apmācību projekta attiecināmās izmaksas, kopējās apmācību projekta neattiecināmās izmaksas un kopējās apmācību projekta izmaksas) apmācību projekta izmaksu tāmē ir aprēķinātas aritmētiski pareizi un ievērojot pasākumā noteiktos attiecināmo izmaksu ierobežojumus.
	
	

	20.
	Plānotie izdevumi ir ekonomiski pamatoti, nepieciešami apmācību projekta īstenošanai un nodrošina (fiziski izmērāmu) rezultātu rašanos.
	
	

	21.
	Apmācību projekta ietvaros saņemtais atbalsts netiks apvienots ar atbalstu vienām un tām pašām attiecināmajām izmaksām cita atbalsta projekta un atbalsta programmas ietvaros, tai skaitā de minimis atbalsta ietvaros.
	
	

	Administratīvie kritēriji

	22.
	Apmācību projekta iesniegums ir sagatavots atbilstoši projekta iesnieguma veidlapai, tam ir pievienoti visi papildus iesniedzamo dokumentu sarakstā minētie dokumenti. 
	
	

	23.
	Projekta iesniegums ir noformēts atbilstoši Latvijas Republikas normatīvo aktu prasībām par dokumentu izstrādāšanu un noformēšanu un tam ir juridisks spēks.

